Vermoorde skoolmeisies: Tienerseuns vandag in hofArgieffoto Twee tienerseuns verskyn vandag in die Protea-landroshof nadat twee skoolmeisies van Johannesburg in ŉ vermeende sataniese ritueel vermoor is. Brig. Neville Malila, ŉ polisiewoordvoerder, het Donderdag aan Maroela Media bevestig dat die twee 16-jarige seuns by ŉ skool in hegtenis geneem is. Die meisies, onderskeidelik 15 en 16 jaar oud, se liggame is Woensdag in ŉ veld in Dobsonville in Soweto aangetref. Die leerlinge van die George Khosa Sekondêre Skool het nog hul skoolklere aangehad. Hulle het snywonde aan hul hande en nekke gehad en daar was skeermeslemmetjies en drie swart gebrande kerse langs hul liggame. Die polisie ondersoek die moontlikheid dat die meisies tydens ŉ sataniese ritueel vermoor is en die polisie se okkulte-eenheid is betrokke by die ondersoek. Die saak word nog ondersoek en die polisie kan nog nie bevestig of hulle wel tydens ŉ sataniese ritueel gesterf het nie. Lees ook: Twee seuns vas vir skoolmeisies se dood Skoolmeisies glo tydens sataniese ritueel vermoor Twee skoolmeisies dood gevind